
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση κλάδων και θέσεων μονίμου προσωπικού στο Εθνικό Κέ¬ 
ντρο Δημόσιας Διοίκησης. 1 

Καθορισμός των Κλάδων ΠΕ. ΤΕ κάι ΔΕ, των οποίων οι υπάλληλοι 
κρίνονται για την κατάληψη θέσεων Προϊσταμένων Οργανικών 

Μονάδων του Μετοχικού Ταμείου Στρατού. 2 

Κύρωση καταρτισθέντων Πινάκων Αγωνιστών Εθνικής Αντίστασης 
από την Πρωτοβάθμια Επιτροπή Κρίσεως του άρθρου 9 του 

379/83 Π, Δ/τος (ΦΕΚ Α'136)» της Νομαρχίας Λασιθίου. ,. 3 

Σύσταση Πάγιας Προκαταβολής στο Γενικό Νομαρχιακό Νοσοκο¬ 
μείο Σπάρτης «Ιωάννου και Αικ. Γρηγορίου». 4 

Συμπλήρωση του Καταστατικού του Ενιαίου Δημοσιογραφικού Ορ¬ 
γανισμού Επικουρικής Ασφαλίσεως και Περιθάλψεως. 5 

Καθορισμός ειδικών όρων και ουσιαστικών προϋποθέσεων για την 

πρόσληψη ενός (1) Φυσικού στο Τπ. Πολιτισμού. 6 

Χορήγηση άδειας ίδρυσης και λειτουργίας Μουσικής Σχολής στην 

Περαεφόνη Μπαμπούρη-Δελφινοπούλου. 7 

Κήρυξη του Μητροπολιτικού ναού Ευαγγελίστριας Σπάρτης ως έρ¬ 
γου τέχνης.. . 8 

Χορήγηση άδειας ίδρυσης και λειτουγίας Ερασιτεχνικής Σχολής 
Χορού.;. 9 

Αδεια λειτουργίας (ανανέωση) κατόπιν διαρρυθμίσεως και επέκτα- 
σης στη δραστηριότητα παραγωγής καλλυντικών προϊόντων του 


εργοστασίου της «ΒΙΦΕΛ ΦΑΡΜΑΚΟΧΗΜΙΚΗ ΒΙΟΜΗΧΑ¬ 
ΝΙΑ Ε.Π.Ε.» στο Δήμο Καλλιθέας του Νομού Αττικής.10 

Διαπίστωση αυτοδίκαιης σύστασης θέσης διοικ. υπαλλήλου στην 

κοινότητα Κομποτίου Ν. Άρτας.11 

Έγκριση κανονισμού Λιμένα Ρόδου αριθμ. 27.12 

Μεταβίβαση διαθέσιμου οικοπέδου στο Ν.Π. της Κοινότητας Με¬ 
σαίου Ν. Θεσσαλονίκης.13 

Έγκριση μεταβίβασης μεταλλευτικών δικαιωμάτων εκ της αριθμ. 

Ε. 4134/5.3.1977 αδείας μεταλλευτικών ερευνών Νομού Κο¬ 
ζάνης.14 

Παραχώρηση δικαιώματος χρήσεως μέρους της παροχής του ποτα¬ 
μού Πηνειού για άρδευση περιοχής δικαιοδοσίας τόυ ΤΟΕΒ Ρα- 
ψάνης Ν. Λάρισας.15 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην οικ. 2813/3.6.87 κοινή απόφαση των 
Υπουργών Προεδρίας της Κυβέρνησης και Τγείας, Πρόνοιας και 

Κοινωνικών Ασφοιλίσεων.16 

Διόρθωση σφάλματος στην 54496/321/28.1.88 απόφαση του 
Υπουργού Μεταφορών και Επικοινωνιών..*.17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΕΚ/Η12/Κ-2/2/1693 (1) 

Σύσταση κλάδων και θέσεων μονίμου προσωπικού στο Εθνικό Κέντρο 
Δημόσιας Διοίκησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις: 

1) Της παρ. 3 του άρθρου 9 του ν. 1388/1983 «Ίδρυση Εθνικού 
Κέντρου Δημόσιας Διοίκησης» (ΦΕΚ 113/Α'/1983). 

2) Την 182/30.9.1987 ποόταση του Διοικητικού Συμβουλίου του 
ΕΚΔΔ. 

3) Την 827/7.12.1987 πράξη του Υπουργού Προεδρίας της Κυ¬ 
βέρνησης «Έγκριση σύστασης θέσεων από το Εθνικό Κέντρο Δημόσιας 
Διοίκησης» (ΕΚΔΔ). αποφασίζουμε: 

Αρθρο μόνο 

Σύσταση κλάδων και θέσεων μόνιμου προσωπικού. 

1. Στο Εθνικό Κέντρο Δημόσιας Διοίκησης συνιστώνται κλάδοι και 
θέσεις προσωπικού ως εξής: 

Α. Κλάδος ΠΕ Πληροφορικής θέση μία (1) 

1. Προσόν διορισμού στον εισαγωγικό βαθμό ορίζεται: 

α) Για την ειδικότητα επιστήμης των υπολογιστών, πτυχίο ή δί¬ 
πλωμα επιστήμης των υπολογιστών (δοΓίννοτε) ή στατιστικής και πλη¬ 
ροφορικής οικονομικών επιστημών (ειδίκευσης ή κατεύθυνσης πληρο¬ 
φορικής ή άλλης παρεμφερούς ονομασίας που αποδεικνύεται με βεβαί¬ 
ωση του οικείου τμήματος) Α.Ε.Ι. της ημεδαπής ή ισότιμο αντίστοιχης 
ειδικότητας σχολών της αλλοδαπής. 

β) Τ ια την ειδικότητα μηχανικών Η/Υ πτυχίο ή δίπλωμα μηχανικών 
Η/Υ (Ηβτώναΐΐ) Α.Ε.Ι. της ημεδαπής ή ισότιμο αντίστοιχης ειδικότη¬ 
τας σχολών της αλλοδαπής. 

2. Σε περίπτωση που δεν είναι δυνατή η κάλυψη των θέσεων από 
υποψηφίους με τα προσόντα της προηγούμενης παραγράφου, επιτρέπε¬ 
ται ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο τί¬ 
τλο σπουδών της αλλοδαπής και επιπλέον τίτλο ή πιστοποιητικό σπου¬ 
δών ΑΕΙ ή ΤΕΙ της ημεδαπής ή ισότιμο της αλλοδαπής σε θέματα αντί- 
στοιχης κατά περίπτωση ειδικότητας (δοΓίννοτε ή Ηαπ1«3Γ6), Σε περί¬ 
πτωση που δεν είναι δυνατή η κάλυψη των θέσεων από υποψηφίους με 
τίτλο ή πιστοποιητικό σπουδών Α.Ε.Ι. επιτρέπεται ο διορισμός με σχε¬ 
τική κατά περίπτωση ειδικότητας εμπειρία δύο τουλάχιστον ετών. 

Β. Κλάδος ΤΕ Διοικητικού - Λογιστικού θέσεις τρεις (3). 

1. Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα διοίκησης επιχειρήσεων ή λογιστικής Τ.Ε.Ι. ή το ομώνυμο ή 
αντίστοιχης ειδικότητας πτυχίο ή δίπλωμα ισότιμων τίτλων σχολών 
της ημεδαπής ή αλλοδαπής ή ΚΑΤΕΕ ή ισότιμων σχολών της ημεδα¬ 
πής ή αλλοδαπής ή πτυχίο ή δίπλωμα της σχολής στατιστικής που λει- 
τούργησε υπό την εποπτεία της Ανώτατης Βιομηχανικής Σχολής Πει¬ 
ραιά. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 19 Φεβρουάριου 1988 

Ο ΥΠΟΥΡΓΟΣ 

ΑΠΟΣΤΟΛΟΙ ΚΑΚΛΑΜΑΝΗΣ 
- 4- 

Αρ'.θ. Φ. 951/242/511023 (2) 

Καθορισμός των Κλάδων ΠΕ. ΤΕ και ΔΕ. των οποίων οι υπάλληλοι 
κρίνονται για την κατάληψη θέσεων Προϊσταμένων Οργανικών Μο¬ 
νάδων του Μετοχικού Ταμείου Στρατού. . 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. 10 του άοθρου 9 και πασ. 8 του άρθρου 16 
του Ν. 1586/86. 

β. Τη 17/7/9.9.87 απόφαση του ΔΣ/ΜΤΣ. 
γ. Την 972.2/7/Γ 1564/6.11.86 (ΦΕΚ 784/7.11.86 ΤΒ) Κοινή 
Απόφαση των Πρωθυπουργού και Αντιπροέδρου της Κυβέρνησης και 
ΤΕΘΑ *Περί αναθέσεως αρμοδιοτήτων ΥΕΘΑ στους ΥΦΕΘΑ». αποφα¬ 
σίζουμε: 

Καθορίζουμε τους Κλάδους ΔΕ. ΤΕ. και ΠΕ των οποίων οι υπάλλη¬ 
λοι κρίνονται για την κατάληψη θέσεων προϊσταμένων των Οργανικών 
Μονάδων του Μετοχικού Ταμείου Στρατού, που προβλέπονται από τις 
διατάξεις του ΒΔ 815/65. σύμφωνα με τις κατά περίπτωση ισχύουσες 
διατάξεις ως ακολούθως: 

α. Των Διευθύνσεων Επιθεώρησης. Παροχών, Οικονομικών Υπηρε¬ 
σιών. Ακίνητης Περιουσίας, Άχρηστου Υλικού και Πρατηρίων. Προΐ- 
στανται υπάλληλοι Κλάδου ΠΕ Διοικητικού-Λογιστικού. 

β. Του Τεχνικού Τμήματος προΐσταται Ταγματάρχης του Μηχανι¬ 
κού Πολιτικός Μηχανικός, σύμφωνα με τις διατάξεις της παρ. 4 άρθρου 
12 ΒΔ 815/65. ο οποίος σε περίπτωση απουσίας ή κωλύματος ανα¬ 
πληρώνεται από υπάλληλο του (προσωρινού) Κλάδου ΠΕ Αρχιτεκτό¬ 
νων και σε έλλειψη αυτού από υπάλληλο του (προσωρινού) Κλάδου ΤΕ 
Πολιτικών Υπομηχανικών. 

γ. Του Τμήματος Μελετών και Στατιστικής προΐσταται υπάλληλος 
των κλάδων ΠΕ Στατιστικής και σε έλλειψη αυτών υπάλληλος των κλά¬ 
δων ΠΕ ή ΤΕ Δ/κού-Λογιατικού (προσωρινού) και σε έλλειψη αυτών 
υπάλληλος του κλάδου ΔΕ/Δκού. 

δ. Των Τμημάτων Επιθεώρησης. Ελέγχου. Διοικητικού. Απονομής 
Μερ/των. Καταβολής Μερ/των. Κεντρικού Λογιστηρίου. Συγκέντρω¬ 
σης Πόρων. Κίνησης Κεφαλαίων. Εκμετάλλευσης. Αξιοποίησης (Ακ. 
Περιουσίας). Λογιστηρίου Πρατηρίων. Εφοδιασμού Προμηθειών. Πι- 
στούχων και αξιοποίησης Υλικού, προΐστανται υπάλληλοι κλάδων ΠΕ 
Διο.ικητικού-Λογιστικού ή ΤΕ Διοικητικού-Λογιστικού (προσωρινού) 
και σε έλλειψη αυτών υπάλληλοι κλάδου ΔΕ Διοικητικού. 

ε. Του Τμήματος Μηχανογράφησης προΐσταται υπάλληλος του κλά¬ 
δου ΓΙΕ ή ΤΕ πληροφορικής και σε έλλειψη αυτών υπάλληλος των κλά¬ 
δων ΠΕ ή ΤΕ Δ/κού-Λογιατικού (προσωρινού) και σε έλλειψη αυτών 
υπάλληλος του κλάδου ΔΕ Δ/κού. 

ζ. Των Τμημάτων Μητρώων, Ταμείων, Χρεωστών, Διαχείρησης 
Σαρογλείου και Αποθηκών (Υλικού) προΐστανται υπάλληλοι κλάδων 
ΠΕ Διοικητικού-Λογιστικού ή ΤΕ Διοικητικού-Λογιστικού (προσωρι¬ 
νού) ή ΔΕ Διοικητικού. 

στ. Της Γραμματείας ΔΣ και του όρχου Αυτοκινήτων, που λειτουρ¬ 
γούν σε επίπεδο Γραφείου, προΐστανται κατώτεροι Αξιωματικοί, σύμ¬ 
φωνα με τις διατάξεις της παρ. 4'άρθρου 12 του ΒΔ 815/65, οι οποίοι 
σε περίπτωση προσωρινής απουσίας ή κωλύματος, αναπληρώνονται 
από Υπάλληλο του κλάδου ΔΕ Διοικητικού. 

ι. Των Τμημάτων της Κεντρικής Αποθήκης (Εμπορευμάτων) του 
πρατηρίου Αθηνών και πρατηρίου Θεσσαλονίκης προΐστανται υπάλλη¬ 
λοι κλάδου ΔΕ Πρατηρίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Δεκεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΟΡΕΣΤΗΣ ΠΑΠΑΣΤΡΑΤΗΣ 


Αριθ. Φ. 454.1/19/485558 (3) 

Κύρωση καταρτισθέντων Πινάκων Αγωνιστών Εθνικής Αντίστασης 
από την Πρωτοβάθμια Επιτροπή Κρίσεως του άρθρου 9 του 
379/83 Π. Δ/τος (ΦΕΚ Α' 136)» της Νομαρχίας Λασιθίου. 


Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Τις διατάξεις Ν. 1285/82 του 379/83 Π. Δ/τος, την 072.2/7/ 
Γ1564/6.11.86 Κοινή Απόφαση του Πρωθυπουργού και του Αντιπρο¬ 
έδρου της Κυβέρνησης και Υπουργού Εθνικής Άμυνας και την από 
12.2.88. εισήγηση της ΔΕΠΘΑ/ΓΕΕΘΑ, αποφασίζουμε: 

1. Την κύρωση των από 20.11.87 καταρτισθέντων Πινάκων Αγω¬ 
νιστών Εθνικής Αντίστασης από την Πρωτοβάθμια Επιτροπή Κρίσεως 
του άρθρου 9 του 379/83 Π. Δ/τος της Νομαρχίας Λασιθίου βάσει της 
από 30.11.87 αποφάσεώς της που καταχωρήθηκε στο 4/87 Πρα¬ 
κτικό. 

2. Με την πιο πάνω απόφαση αναγνωρίσθηκαν ως αγωνιστές της 
Εθνικής Αντίστασης οι: 

Δεσποτάκης Μιχαήλ του Δημητρίου και της Αθηνάς. γενν. το 1925 
στον Άγιο Νικόλαο Μιραμπέλλου Λασιθίου. 

Δαβράδος Σπυρίδων του Μιχαήλ και της Αικατερίνης, γενν. το 1926 
στην Κριτσά Μιραμπέλλου Λασιθίου. 

Σωτηριάδης Χρήστος του Νικολάου και της Παρθενόπης. γενν. το 
1916 στο Ηράκλειο Τεμένους Ηρακλείου. 

Λαποκωνσταντάκης Γεώργιος του Εμμανουήλ και της Δέσποινας, 
γενν. το 1915 στο Καββούσι Ιεράπετρας Λασιθίου. 

Λαποκωνσταντάκη Δέσποινα του Γεωργίου (το γένος Στρατάκη 
Νικ.). γενν. το 1926 στο Επάνω Χωρίο Ιεράπετρας Λασιθίου. 

Πατερόπουλος Ιωάννης του Αντωνίου και της Ειρήνης, γενν. το 
1931 στη Σητεία Λασιθίου. 

Ξανθάκης Εμμανουήλ του Γεωργϊου και της Αθηνάς. γενν. το 1919 
στην Κριτσά Μιραμπέλλου Λασιθίου. 

Κριθαράκης Κων/νος του Δημητρίου και της Ερωφίλης. γενν. το 
1925 στη Σητεία Λασιθίου. 

Μενεγής Εμμανουήλ του Δημητρίου και της Άννας, γενν. το 1927 
στις Λίμνες Μιραμπέλλου Λασιθίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Φεβρουάριου 1988 
Με εντολή Υπουργού 
Ο Διευθυντής 

Υποστράτηγος ΝΙΚΟΛΑΟΣ ΓΙΑΝΝΑΚΟΥΡΑΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Δ4α/93 (4) 

Σύσταση Πάγιας Προκαταβολής στο Γενικό Νομαρχιακό Νοσοκομείο 
Σπάρτης «Ιωάννου και Αικ. Γρηγορίου». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Ν.Δ. 496/74 «Περί λογιστικού Νομικών προσώπων Δημο¬ 
σίου Δικαίου όπως έχει τροποποιηθεί και συμπληρωθεί». 

β) του Ν. Δ. 2592/53 «Περί οργανώσεως της Ιατρικής Αντίληψης». 

1. Τη 2389/13.2.87 Κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (Φ.Ε.Κ. 81 /Β/13.2.871. 

3. Την Απόφαση του Υπουργού Υνείας, Ποόνοιας και Κοινωνικών 
Ασφαλίσεων Α3β/οικ. 17967/17.10.86 (Φ.Ε.Κ. 811/25.11.86 
τεύχος Β) «περί Οργανισμού του Γενικού Νομαρχιακού Νοσοκομείου 
Σπάρτης «Ιωάννου και Αικ. Γρηγορίου». 

4. Το Νόμο 1397/7.10.83 (Φ.Ε.Κ. 143/7.10.83) «Περί Εθνικού 
Συστήματος Υγείας». 

5. Το απόσπασμα Πρακτικών της 42/15.11.87 Συνεδριάσεως του 
Διοικητικού Συμβουλίου του Γενικού Νομαρχιακού Νοσοκομείου Σπάρ¬ 
της «Ιωάννου και Αικ. Γρηγορίου» και 

6. Τις συνθήκες λειτουργίας του ανωτέρω Νοσ/μείου. αποφασί¬ 
ζουμε: 

1. Συνιστούμε Πάγια Προκαταβολή στο Γενικά Νομαρχιακό Νοσο¬ 
κομείο Σπάρτης «Ιωάννου και Αικ. Γρηγορίου». 

2. Καθορίζουμε το ύψος της Πάγιας Προκαταβολής στο Γενικό Νο¬ 
μαρχιακά Νοσοκομείο Σπάρτης «Ιωάννου και Αικ. Γρηγορίου» στο ποσό 
των (300.000) τριακοσίων χιλιάδων δραχμών, και ορίζουμε τις με κω¬ 
δικούς αριθμούς εξόδων 0412 0815 0881 0887 0889 1429 1431 
1439 και 1899 πιστώσεις του Προϋπολογισμού εξόδων του σε βάρος 
των οποίων θα ενεργούνται πληρωμές δαπανών από την Πάγια Προκα¬ 
ταβολή. 

3. Οι πιστώσεις για μικροεπισκευές και προμήθειες θα καλύπτουν 
δαπάνες μέχρι του ποσού που δεν απαιτείται κατά Νόμο πρόχειρος ή 
Δημόσιος μειοδοτοτικός διαγωνισμός. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Φεβρουάριου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝ. 4 ΚΟΙΝ. ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΓΙΑΝΝΗΣ ΦΛΩΡΟΣ 

-♦- 

Αριθ. 155/83 (5) 

Συμπλήρωση του Καταστατικού του Ενιαίου Δημοσιογραφικού Οργανι¬ 
σμού Επικουρικής Ασφαλίσεως και Περιθάλψεως. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 7 του Α.Ν. 248/67 
(ΦΕΚ 243/67 τ. Α') «περί αυστάσεως Ενιαίου Δημοσιογραφικού Ορ¬ 
γανισμού Επικουρικής Ασφαλίσεως και Περιθάλψεως και άλλων τινών 
διατάξεων». 

2. Τις διατάξεις των άρθρων 23 παρ. 1 εδαφ. στ' και 24 παρ. 2 εδάφ. 
γ' του Ν. 1558/1985 «Κυβέρνηση και Κυβερνητικά Όργανα» ΦΕΚ 
137/τ. Α726.7.1985. 

3. Τις διατάξεις της παρ. 2 του άρθρου 9 του Π.Δ. 574/1982, ΦΕΚ 
104/τ.Α'/30.8.1982 και του άρθοου 5 του Π.Δ. 437/1985, ΦΕΚ 
157/τ.Α'/19.9.1985. 

4. Τις διατάξεις της παρ. 2 του άρθρου 113 του Π.Δ. 544/1977, 
ΦΕΚ 178/τ. Α'/25.6.1977, όπως τροποποιήθηκε με την παρ. 1 του 
άρθρου 2 του ν. 728/1977, ΦΕΚ 316/τ. Α715.10.1977. 

5. Τις διατάξεις της 1358/2.10.1987 απόφασης του Πρωθυπουρ¬ 
γού και του Υπουργού Υγείας, Πρόνοιας και Κοινωνικών Ασφαλίσεων» 
ανάθεση αρμοδιοτήτων στους Υφυπουργούς Υγείας, Πρόνοιας και Κοι¬ 
νών. Ασφαλίσεων» (ΦΕΚ 535/τ. Β'/5.10.1987). 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε στην 75η/30.12.87 συνεδριάσή του της ΚΔ' περιόδου. 

7. Την απρφαση της Γενικής Συνέλευσης των μετόχων μελών του 


Οργανισμού της 23.6.1987. αποφασίζουμε: 

Εγκρίνουμε την από 23.6.1987 απόφαση της Γενικής Συνέλευσης 
των μετόχων-μελών του Ενιαίου Δημοσιογραφικού Οργανισμού Επι¬ 
κουρικής Ασφαλίσεως και Περιθάλψεως για συμπλήρωση του άρθρου 3 
του Καταστατικού του με την παράγραφο 8 ως εξής: 

«8. α) Κατ' εξαίρεση μέτοχοι-μέλη. διαγραφόμενοι από τις Ενώσεις 
της παρ. 1 του παρόντος, λόγω αλλαγής ειδικότητας, που θεμελιώνει 
όμως δικαίωμα εγγραφής τους, μετά τη συμπλήρωση των τυπικών 
προϋποθέσεων, σε μια άλλη από τις παραπάνω Ενώσεις, εξακολουθούν 
να ασφαλίζονται στον Κλάδο Ασθένειας του Ε.Δ.Ο.Ε.Α.Π.. έπειτα από 
αίτησή τους, εφόσον δεν είναι ασφαλισμένοι σε άλλο ασφαλιστικό Οργα¬ 
νισμό ή το Δημόσιο και εφόσον ασφαλίζονται, για την εργασία τους 
αυτή, στον Οργανισμό κυρίας ασφάλισης (ΤΣΠΕΑΘ). 

β) Η διάρκεια της ασφάλισης, δεν μπορεί σε καμιά περίπτωση, να 
υπερβαίνει τον χρόνο που απαιτείται από το καταστατικό της οικείας 
επαγγελματικής ένωσης για την εγγραφή τους ως δοκίμων ή τακτικών 
μελών. 

γ) Για την υπαγωγή των κατά το εδάφιο α' του παρόντος προσώπων 
στον κλάδο Ασθένειας του ΕΔΟΕΑΠ. θα καταβάλλεται εισφορά ίση με 
τα 2/3 της εισφοράς ασφαλισμένου στον ΕΔΟΕΑΠ, επί φων αποδοχών 
όμως που υπολογίζονται οι εισφορές υπέρ του ΤΣΠΕΑΘ». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 17 Φεβρουάριου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 


♦ 


Αριθ. ΤΠΠΟ/ΑΙΟΙΚ/Α7/7248 (6) 

Καθορισμός ειδικών όρων και ουσιαστικών προϋποθέσεων για την 
πρόσληψη ενός (1) Φυσικού στο Υπ. Πολιτισμού. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 


Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν. 1256/82 (άρθρο 1 παράγ. 4). αναφορικά με τη διαδικασία 
πρόσληψης προσωπικού σε δεύτερη θέση στο Δημόσιο Τομέα. 

3. Το Ν. 706/77. όπως τροποποιήθηκε με το άρθρο 24 του Ν. 
1262/82 και το Ν. 1514/85 «Ανάπτυξη της επιστημονικής και τεχνο¬ 
λογικής έρευνας». 

4. Το Ν. 993/79 «περί του επί συμβάσει εργασίας Ιδιωτικού Δικαίου 
προσωπικού του Δημοσίου, κ.λ.π. (Κεφ. Δ’). 

5. Το Ν. 1735/87 «προσλήψεις στο Δημόσιο Τομέα, κ.λ.π.». 

6. Τη 2389/13.2.87 (Φ.Ε.Κ. 81/τ. Β'/13.2.87) απόφαση του 
Πρωθυπουργού και του Υπουργού Οικονομικών «ανάθεση αρμοδιοτή¬ 
των στον Υφυπουργό Οικονομικών». 

7. Την 481/20.7.87 πράξη του Υπουργού Προεδρίας της Κυβέρνη¬ 
σης. 

8. Τη 12007 (ΕΡΕ) 1401/13.10.87 κοινή απόφαση των Υπουρ¬ 
γών Πολιτισμού και Βιομηχανίας, Ενέργειας και Τεχνολογίας, για την 
εκτέλεση ερευνητικού έργου. 

9. Τις ανάγκες του Νομισματικού Μουσείου -Ειδική περιφερειακή 
Υπηρεσία του Υπουργείου Πολιτισμού- που επιβάλλουν την πρόσληψη 
ενός (1) Φυσικού για την εκτέλεση του κατωτέρω αναφερόμενου έργου 
και τις οποίες ανάγκες δεν μπορεί να αντιμετωπίσει το υπάρχον τακτικό 
προσωπικό του ΥΠΠΟ, αποφασίζουμε: 

Καθορίζουμε τους ειδκούς όρους και τις ουσιαστικές προϋποθέσεις 
για την πρόσληψη (δεύτερη απασχόληση) ενός (1) Φυσικού με σύμβαση 
εργασίας Ιδιωτικού Δικαίου ορισμένου χρόνου, σύμφωνα με τις διατά¬ 
ξεις των Ν. 1262/82 και 993/79 (Κεφ. Δ'), ως εξής: 

α) Η πρόσληψη γίνεται για χρονικό διάστημα ενός (1) χρόνου και με 
δυνατότητα παράτασης για ένα (1) ακόμη χρόνο. 

β) Ο ανωτέρω πρέπει να έχει Πτυχίο Φυσικών Επιστημών (Τμήμα¬ 
τος Φυσικής), ειδική επιστημονική εξειδίκευση σχετική με το αντικεί¬ 
μενο της εργασίας, που να αποδεικνύεται με αναγνωρισμένο διδακτο¬ 
ρικό δίπλωμα και σημαντική εμπειρία στο συγκεκριμένο και ειδικό το¬ 
μέα (ανάλυσης αρχαίων νομισμάτων. , 

γ) Η εργασία με την οποία θα απασχοληθεί ανάγεται στην ανάλυση 
αρχαίων νομισμάτων Νικοπόλεως Ηπείρου και Θεσσαλονίκης, με τη 
μέθοδο ΡΙΧΕ. 

δ) Η αμοιβή του ανωτέρω ορίζεται σε ποσοστό 75% των αποδοχών 
που καθορίζονται για την ειδικότητα του Φυσικού με την αριθ. 20526/ 
22.11.82 (Φ.Ε.Κ. 957/Τ. Β')24.11.82) απόφαση του Υπουργού Ερ- 




1200 . 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γασίας όπως ισχύει σήμερα, θα βαρύνει τις πιστώσεις του έργου 
8313716 «χρηματοδότηση έργων και προγραμμάτων στα πλαίσια του 
ΗΛΕΤ» της ΣΑΜ 013 του Προγράμματος Δημοσίων Επενδύσεων της 
Γενικής Γραμματείας Έρευνας και Τεχνολογίας του Υπουργείου Βιο¬ 
μηχανίας, Ενέργειας και Τεχνολογίας και αναγόμενη σε μηνιαία δα¬ 
πάνη μαζί'με το ποσό των αποδοχών της κύριας απασχόλησης, να μην 
υπερβαίνει το όριο του άρθρου 6 του Ν. 1256/82, όπως τροποποιήθηκε 
με το άρθρο 33 του Ν. 1326/83. 

Η απόφαση αυτή να δημοσιευθεί στην Εφημερίδα της Κυβερνή- 
αεως. 

Αθήνα. 15 Φεβρουάριου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠΟΣΤΟΛΟΙ ΚΑΚΛΑΜΑΝΗΣ ΣΠΥΡΟΣ ΚΑΛΟΥΔΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-^- 

Αριθ. ΥΠΠΟ/ΚΑΤΕΧΝ/Α/4558/50209 (7) 

Χορήγηση άδειας ίδρυσης και λειτουργίας Μουσικής Σχολής στην Πεο- 
σεφόνη Μπαμπούρη-Δελφινοπούλου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ. Δ/γμα 941/77 «περί οργανισμού του Υπουργείου Πολι¬ 
τισμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 229/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήαεως 
Σχολών Ανωτέρας Καλλιτεχνικής Εκπαιδεύσεως». 

6. Την ΥΠΠΟ /ΔΙΟΙΚ./Ο.Ε./Φ. 09/32530/8.8.86 (ΦΕΚ 
548/τ.Β'/12.8.86) απόφαση της Υπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» στο 
Γενικό Γραμματέα. στον Ειδικό Γραμματέα του Διοικητικού Τομέα Πο¬ 
λιτιστικής Κληρονομιάς, και στους Προϊσταμένους Διευθύνσεων, Τμη¬ 
μάτων και Γραφείων της Κεντρικής Υπηρεσίας του Υπουργείου Πολιτι¬ 
σμού*. 

7. Το από 4.12.87 πρακτικό αυτοψίας της Διεύθυνσης Τεχνικών 
Υπηρεσιών της Νομαρχίας Θεσσαλονίκης. 

8. Την από 8.7.1987 αίτηση της Περσεφάνης Μπαμπούρη — 
Δελφινοπούλου με τα συνημμένα δικαιολογητικά, αποφασίζουμε: 

Χορηγούμε στην Περσεφόνη Μπαμπούρη-Δελφινοπούλου άδεια ίδρυ¬ 
σης και λειτουργίας Μουσικής Σχολής που θα στεγαστεί στο κτίριο της 
οδού Ν. Πλαστήρα αρ. 10 - Χαριλάου στον α' όροφο, στην Θεσσαλονίκη 
και θα έχει την επωνυμία «ΠΡΟΤΥΠΗ ΜΟΥΣΙΚΗ ΣΧΟΑΗ ΘΕΣΣΑ¬ 
ΛΟΝΙΚΗΣ». 

2. Η Μουσική Σχολή θα λειτουργήσει τα τμήματα: α) εγχόρδων και. 
β) πνευστών. 

3. Στην αριθμ. 4 αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 30 (τριάντα) σπουδαστών. 

4. Η άδεια ισχύει απο της δημοσιεύσεώς της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Φεβρουάριου 1988 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 


Αριθ. ΥΠΠΟ/ΑΡΧ/Β1/Φ30/49784/1226 (8) 

Κήρυξη του Μητροπολιτικού ναού Ευαγγελίστριας Σπάρτης ως έργου 
τέχνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΔΙΟΙΚ/Ο-Ε/Φ 09/32530/18.8.86 «Μεταβίβαση 
αρμοδιοτήτων Υπουργού και δικαιώματος υπογραφής «Με εντολή 
Υπουργού» στο Γενικό Γραμματέα, στον Ειδικό Γραμαμτέα Διοικητικού 
Τομέα Πολιτιστικής Κληρονομιάς και στους Προϊσταμένους Διευθύν¬ 
σεων, Τμημάτων και Γραφείων της Κεντρικής Υπηρεσίας του ΥΠΠΟ». 

2. Τις διατάξεις του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων του 1830». 

3. Τη Γνωμοδότηση του Τοπικού Συμβουλίου Μνημείων Ανατολι¬ 
κής Πελοπόννησου, όπως διατυπώθηκε στην 9/18.11.87 Συνεδρία 
του, αποφασίζουμε: 

Χαρακτηρίζουμε το Μητροπολιτικό ναό της Ευαγγελίστριας της 
Σπάρτης ως έργο τέχνης, με ζώνη προστασίας ολόκληρο το ΟΓ που πε¬ 
ρικλείεται από τις οδούς Βόρεια Λυκούργου, Δυτικά Λυσάνδρου. Μη¬ 
τροπολίτου Γερμανού νότια και Κρεββατά στα ανατολικά, γνωστό ως 
πάρκο της Ευαγγελίστριας. 

Ο I. Ναός θεμελιώθηκε το έτος 1843 από τον Επίσκοπο Λακεδαίμο- 
νος Δανιήλ Κουλουφάκο και μπορεί να καταταγεί στον τύπο του εγγε¬ 
γραμμένου σταυροειδούς με τρούλλο, τετράστυλου ναού. 

Η μορφολογία και ο εξωτερικός διάκοσμός του είναι επηρεασμένα 
από τον νεοκλασικισμό. 

Εσωτερικιά υπάρχουν περίτεχνες γύψινες και άλλες διακοσμήσεις. Οι 
επιφάνειες του ναού ψηλά καλύπτονται από τοιχογραφίες έργα του ζω¬ 
γράφου Κατζϊκη, της δεκαετίας του 1920. Χαμηλά οι τοιχογραφίες εί¬ 
ναι νεότερα έργα του ζωγράφου Ε.Σ. Μαυρικάκη (1952). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα. 5 Φεβρουάριου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-*- 

Αριθ. οικ. 7197 (9) 

Χορήγηση άδειας ίδρυσης και λειτουγίας Ερασιτεχνικής Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 5153/9.2.1988 υπουργική απόφαση, χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού, στην Εταιρεία 
«Αγάπη Ευαγγελίδη και Σία Ε.Ε.». με την επωνυμία «Ερασιτεχνική 
Σχολή Χορού της Ε.Ε. Αγάπη Ευαγγελίδη και Σία», σύμφωνα με το Ν. 
,1158/81 «Περί οργανώσεως και διοικήσεως Σχολών Ανωτέρας Καλ¬ 
λιτεχνικής Εκπ/σεως κ.λ.π.» (ΦΕΚ 127/Α/81) και το Πρ. δ/γμα 
457/83 «Ίδρυση και λειτουργία Ερασιτεχνικών Σχολών Χορού (ΦΕΚ 
174/Α/83). 

2. Έδρα της Σχολής ορίζεται το κτίριο της οδού Τιμολέοντος Φιλή- 
μονος 22 στην Αθήνα. 

3. Η Σχολή θ’ αρχίσει τη λειτουργία της από το σχολικό έΐος 1987- 
1988. 

4. Η 4963/30.1.86 (ΦΕΚ 106/Β/86) απόφαση με την οποία χο- 
ρηγήθηκε άδεια ίδρυσης και λειτουργίας Ερασιτεχνικής Σχολής Χορού 
στην Αγάπη Ευαγγελίδη, παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 16 Φεβρουάριου 1988 
Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 

Αριθ. οικ. 2277/377/166/Φ6 (10) 

Άδεια λειτουργίας (ανανέωση) κατόπιν διαρρυθμίσεως και επέκτασης 
στη δραστηριότητα παραγωγής καλλυντικών προϊόντων του εργο¬ 
στασίου της «ΒΙΦΕλ ΦΑΡΜΑΚΟΧΗΜΙΚΗ ΒΙΟΜΗΧΑΝΙΑ 
Ε.Π.Ε.» στο Δήμο Καλλιθέας του Νομού Αττικής. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις'των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β. Δ/τος, του από 16.3.50 Β.Δ. όπως τροποποι¬ 
ήθηκε και συμπληρώθηκε με το από 24.11.53 όμοιο, του Ν.Δ. 96/ 
2.8.1973 καθώς και του Π. Δ/τος 238/79 «περί Οργανισμού του 
Υπουργείου Βιομηχανίας και Ενέργειας», των Π.Δ/των 437/19.9.85 
και 456/26.9.85 περί καθορισμού και ανακατανομής των αρμοδιοτή¬ 
των των Υπουργείων και μεταφοράς αρμοδιοτήτων Υπηρεσιών και 
προσωπικού στο Υπουργείο Βιομηχανίας Ενέργειας & Τεχνολογίας και 
229/86 «Σύσταση και Όργάνωση Γενικής Γραμματείας Βιομηχ. 
(ΦΕΚ 96/Α ; /16.7.86) & Π.Δ. 84/84. 

2. Την απόφαση 1321/25.9.87 του Πρωθυπουργού, σχετικά με 
ανάθεση αρμοδιοτήτων στον Αν. Υπουργό Βιομηχανίας Ενέργειας & 
Τεχνολογίας (ΦΕΚ 531 Β/30.9.87). 

3. Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78. 

4. Την απόφαση μας 11η/Φ6Β24/9313/7.6.83 με την οποία χο- 
ρηγήθηκε άδεια λειτουργίας στο ανωτέρω εργοστάσιο, διάρκειας μέχρι 
τριών (3) ετών για μηχ/τα συνολ. ισχύος 33.95 ΗΡ & 33 ΚΆ' αξίας 
1.090.000 δρχ. 

5. Αίτηση της ΕΠΕ «ΒΙΦΕΛ» ΦΑΡΜΑΚΟΧΗΜΙΚΗ ΒΙΟΜΗΧΑ¬ 
ΝΙΑ για τη χορήγηση αδείας λειτουργίας (ανανέωση) κατόπιν διαρρυθ- 
μίσεως και επέκτασης στη δραστηριότητα παραγωγής καλλυντικών 
προϊόντων. 

6. Τα σχεδιαγράμματα που έχουν υποβληθεί καθώς και τα λοιπά δι- 
καιολογητικά στοιχεία. 

7. Την από 1.7.87 Εισήγηση της Υπηρεσίας μας και τη γνωμάτευση 
του Ε.Ο.Φ. 0.1021/26/23.10.87, αποφασίζουμε: 

1. Χορηγούμε Άδεια Λειτουργίας (ανανέωση) διάρκειας τριών (3) 
ετών στο εργοστάσιο παραγωγής φαρμακευτικών & καλλυντικών ποο- 
ϊόντων της ΕΠΕ «ΒΙΦΕΛ» ΦΑΡΜΑΚΟΧΗΜΙΚΗ ΒΙΟΜΗΧΑΝΙΑ 
όπως αυτό εικονίζεται στα σχεδιαγράμματα που θεωρήσαμε και που 
έχει τα ακόλουθα ειδικώτερα στοιχεία: 

α. Θέση: Νομός Αττικής Δήμος Καλλιθέας οδός Αγίων Πάντων, 
αριθ. 123. 

β. Κάτοχος: «ΒΙΦΕΛ» ΦΑΡΜΑΚΟΧΗΜΙΚΗ ΒΙΟΜΗΧΑΝΙΑ, 
γ. Είδος Εγκατ/σης: Εργοστάσιο παραγωγής Φαρμακευτικών και 


καλλυντικών προϊόντων. 

δ. Ισχύς: Κινητήρια: Προηγουμένη 33.95 ΗΡ 

Νέα: ΗΡ 

Σύνολο 33,95 ΗΡ 

Θερμική: Προηγουμένη 33,00 ΚΆ' 

Νέα: ΚΉ' 

Σύνολο 33,00 Κ^ν 

ε. Ατμολέβητες: Κατηγορία ΠΥΔ Π.Π. 

Προηγούμενοι: 

Νέοι: 

Σύνολο: 


στ. Αξια Μηχανολογικού εξοπλισμού σε δραχμές: 

Προηγούμενη: 1.090.000 δρχ. 

Νέα: 

Σύνολο: 1.090.000 δρχ. 

2. Η παρούσα άδεια χορηγείται με την επιφύλαξη της τηρήσεως των 
διατάξεων του από 15.10.1922 Β. Δ/τος «περί χορηγήσεως αδειών 
ιδρύσεως και λειτουργίας πάσης μηχανολογικής εγκαταστάσεως» και 
με τους εξής όρους: 

α. Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφαλείας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα¬ 
τευτικών κιγκλιδωμάτων προς αποφυγήν πτώσεως ατόμων, κλπ.). 
β. Να τηρούνται τα μέτρα πυρασφαλείας που προβλέπονται από τον 


Ειδικό Κανονισμό Πυρασφαλείας με αριθμό 3154/86 της Πυροσβεστι¬ 
κής Υπηρεσίας Αθηνών. 

γ. Να πραγματοποιείται η παραγωγή κάθε φαρμακευτικού προϊό¬ 
ντος μετά από προηγούμενο έλεγχο του ΕΟΦ προς διαπίστωση ότι το 
ανωτέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή του προϊόντος. 

δ. Να τηρούνται επακριβώς οι υγειονομικοί και λοιποί Κανονισμοί 
που ισχύουν για τέτοιας φύσεως εγκαταστάσεις. 

ε. Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ. Να τηρείται Βιβλίο αυντηρήσεως μηχανολογικών εγκαταστά¬ 
σεων. θεωρημένο από τον Ειρηνοδίκη της περιοχής που βρίσκεται το ερ¬ 
γοστάσιο. σύμφωνα με το άρθρο 12 του από 16/17.3.1950 Β. Δ/τος. 

ζ. Να τηρούνται οι διατάξεις του Π. Δ/τος 1180/81 /ΦΕΚ 293 Α/ 
6.10.81) για την προστασία του περιβάλλοντος. 

η. Η μονάδα μπορεί μέσα στην επόμενη τριετία να προχωρήσει σε ένα 
ή περισσότερους εκσυγχρονισμούς με αύξηση της ισχύος της μέχρι 30 
ΗΡ, χωρίς την προηγούμενη έγκριση από την Υπηρεσία μας. 

3. Η Υπηρεσία μας επιφυλάσσει το δικαίωμα να επιβάλλει την εκτέ¬ 
λεση μεταρρυθμίσεων και περιορισμών στην ανωτέρω εγκατάσταση σε 
κάθε περίπτωση που θα διαπιστωθεί ότι'είναι αναγκαίο για να εκπλη¬ 
ρωθούν οι επιδιωκόμενοι σκοποί που προβλέπονται από το άρθρο 2 του 
από 15.10.1922 Β. Δ/τος. 

4. Για την απαιτούμενη σύμφωνα με τις διατάξεις των σχετικών από 
16.3.50 και 24.11.53 Β. Δ/των. καθώς και του 902/75 Π. Δ/τος 
υπεύθυνη επίβλεψη της λειτουργίας της ανωτέρω εγκαταστάσεως. πρέ¬ 
πει να χρησιμοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση των 
Υπουργείων Εθνικής Οικονομίας και Υγείας και Προνοίας. Χωρίς αυτή 
την έγκριση, η επιχείρηση δεν μπορεί να λειτουργήσει στο όνομα Φυσι¬ 
κού ή Νομικού Προσώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερομένη εταιρεία από 
την υποχρέωση να εφοδιασθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

Η .απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 29 Ιανουάριου 1988 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΓΕΙΑΣ ΠΡΟΝΟΙΑΣ 8, ΚΟΙΝ. ΑΣΦΑΛΙΣΕΩΝ ΒΙΟΜ/ΝΙΑΣ ΕΝΕΡ 3. ΤΕΧΝ/ΠΑΣ 

ΓΙΑΝΝΗΣ ΦΛΩΡΟΣ Κ. ΠΑΠΑΝΑΓΙΩΤΟΥ 

-♦- 

Αριθ. ΕΣ 1449 (11) 

Διαπίστωση αυτοδίκαιης σύστασης θέσης διοικ. υπαλλήλου στην κοινό¬ 
τητα Κομποτίου Ν. Άρτας. 

Ο ΝΟΜΑΡΧΗΣ ΑΡΤΑΣ 

Με την ΕΣ 1449/9.2.88 απόφαση του Νομάρχη Άρτας εγκρίθηκε 
η 107/88 απόφαση του Προέδρου της Κοινότητας Κομποτίου, με την 
οποία διαπιστώθηκε ότι συνιστάται αυτοδίκαια μια προσωρινή θέση 
διοικητικού Υπαλλήλου με σχέση εργασίας ιδιωτικού δικαίου αορίστου 
χρόνου. (Κοινή Υπουργική απόφαση των Υπουργών Προεδρίας της Κυ¬ 
βέρνησης, Εσωτεοικών και Οικονομικών αριθ. ΔΙΠΙΔ/Φ42/24/ 
11440/31.12.86). 

Άρτα, 9 Φεβρουάριου 1988 
Με εντολή Νομάρχη 
Ο Διευθυντής 

ΔΟΝΑΤΟΣ ΚΑΡΑΜΠΙΝΑΣ 

Αριθ. ΔΕ 3236 (12) 

Έγκριση κανονισμού Λιμένα Ρόδου αριθμ. 27. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τον Ειδικό Κανονισμό Λιμένα Ρόδου αριθμ. 27 «περί (αναπροσαρ¬ 
μογής των προβλεπομένων από τα άρθρα 46, 47 και 49 του Ε.Κ.Λ.Ρ. 
Ρυμουλκικών δικαιωμάτων που μας έστειλε με το αριθμ. Μ 3525/2/ 
88/17.2.88 έγγραφό του το Κ.Λ. Ρόδου. 

2. Τις διατάξεις του Π.Δ. 338/83 «Μεταβίβαση αρμοδιοτήτων του 
Υπουργού Εμπορικής Ναυτιλίας στους Νομάρχες», αποφασίζουμε: 

1. Εγκρίνουμε τον Ειδικό Κανονισμό του Κεντρικού Λιμεναρχείου 

Ρόδου αριθμ. 27/88 περί αναπροσαρμογής Ρυμουλκικών δικαιωμά¬ 
των των προβλεπομένων από τα άρθρα 46, 4 ι και 49 του Ε.Κ.Λ.Ρ. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 19 Φεβρουάριου 1988 
Ο Νομάρχης 
Γ. ΜΑΧΑΙΡΙΔΗΣ 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΤ 
αριθμός 27 

Περί αναπροσαρμογής των προβλεπομένων από τα άρθρα 46. 47 και 

49 του Ειδικού Κανονισμού Λιμένα Ρόδου Ρυμουλκικών δικαιωμά¬ 
των, 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΤ 
Έχοντας υπόψη: 

α) Τις διατάξεις του δια τον από 9,6.48 Β.Δ. Κωδικοποιηθέντα Νό¬ 
μου 499/47 «περί πειθαρχικής εξουσίας των προϊσταμένων Λιμενικών 
Αρχών (ΦΕΚ 162 Α') συνδυαζόμενες με τα άρθρα 141 - 157 του Ν.Δ. 
187/73 με το οποίο κυοώθηκε ο κώδικας Δημοσίου Ναυτικού Δικαίου 
(ΦΕΚ 261 Α/73). 

β) Τις διατάξεις του Ν.Δ. 444/70 «περί αρμοδιότητας του ΛΣ και 
σχέσεως προς τας αρμοδιότητας των σημάτων ασφαλείας» (ΦΕΚ 39 
Α'). διατάσσουμε: 

Άρθρο 1. 

Ο παρών Ε.Κ.Λ. ΡΟΔΟΤ ισχύει στη χερσαία και θαλάσσια ζώνη του. 
τους λιμένες, τους δρόμους καθώς και τη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων των Λιμενι¬ 
κών Σταθμών και υπαλλήλων Λιμένα όπως αυτή καθορίζεται από τις 
κείμενες διατάξεις. 

Άρθρο 2. 

Τα αναφερόμενα στα άρθρα 46. 47 και 48 του ΕΚΛ Ρόδου (ΦΕΚ 
222 Β'/79) ρυμουλκικά δικαιώματα όπως αναπροσαρμόσθηκαν α) δια 
του αριθ. 3 Ε.Κ.Λ.Ρ. (ΦΕΚ 264 Β"/81), γ) δια του αοιθ. 11 Ε.Κ.Λ.Ρ. 
(ΦΕΚ 870 Β'/82). δ) δια του αριθ, 14 Ε.Κ.Λ.Ρ. (ΦΕΚ 396 Β'/83). ε) 
Οια του αοιθ. 1,5 Ε.Κ.Λ.Ρ. (ΦΕΚ 693 Β'/84). στ) .δια του αοιθ. 17 
Ε.Κ.Λ.Ρ. (ΦΕΚ 514 Β'/85). ζ) δια του 19 αοιθ. Ε.Κ.Λ.Ρ. (ΦΕΚ 397 
Β'/86). η) δια του 20 Ε.Κ.Λ.Ρ. (ΦΕΚ 109 Β787), θ) δια του αριθ. 2 I 
Ε.Κ.Λ.Ρ. (ΦΕΚ 306 Β"/87) και ι) δια του αριθ. 24 Ε.Κ.Λ.Ρ. (ΦΕΚ 
329 Β/’87). αυξάνονται κατά ποσοστό δέκα επί τοις εκατό (10%). ια) 
δια του αριθ. 26 Ε.Κ.Λ.Ρ. (ΦΕΚ 600 Β'/87). Κατόπιν τούτων τα άρ¬ 
θρα 46, 47 και 49 του ανωτέρω Ε.Κ.Λ.Ρ, αντικαθίστανται ως κάτωθι: 

Άρθρο 46. 

Τα ρυμουλκικά δικαιώματα για κάθε ρυμούλκιση είσπλου ή έκπλου 
πλοίων του λιμένα Ρόδου καθορίζονται ως κατωτέρω για κάθε χρησιμο¬ 
ποιούμενο Ρυμουλκό ανάλογα με την χωρητικότητα του ρυμουλκού 


πλοίου: 



Για Ε/Γ 

Για Φ/Γ 

από 

500- 1000 

ΚΟΧ 

2025 

2431 

» 

1001- 2000 

» 

2753 

3034 

» 

2001- 3000 

» 

3034 

3097 

» 

3001- 4500 

» 

4288 

5663 

>, 

4501- 7000 


5543 

6878 

» 

7001-10000 

» 

7281 

8904 

* 

10001-15000 

Η 

13846 

14959 

» 

15001-20000 

I* 

21847 

23099 

» 

20001 και άνω 

» 

32214 

33118 


2. Τα μικτά πλοία καταβάλλουν ρυμουλκικά δικαιώματα επιβατη¬ 
γών πλοίων εφόσον διαθέτουν περισσότερες από τριάντα (30) κλίνες για 
τους επιβάτες, άλλως καταβάλλουν ρυμουλκικά δικαιώματα φορτηγών 
πλοίων. 

2. Τα μικρά πλοία καταβάλλουν ρυμουλκικά δικαιώματα επιβατη¬ 
γών πλοίων εφόσον διαθέτουν περισσότερες από τριάντα (30) κλίνες για 
τους επιβάτες, άλλως καταβάλλουν ρυμουλκικά δικαιώματα φορτηγών 
πλοίων. 

3. Τουριστικά επιβατηγά πλοία και κρουαζερόπλοια κάθε εθνικότη¬ 
τας τα οποία έχουν σαν λιμένα αφετηρίας τον λιμένα Πειραιώς, εκτελού- 
ντα προγραμματισμένους τακτικούς πλόες για ένα τουλάχιστον τρίμηνο 


κατ' έτος μεταξύ Ελληνικών λ· μενών και επεκτείνοντα τους πλόες τους 
και σε λιμάνια εξωτερικού, καταβάλλουν ρυμουλκικά δικαιώματα μειω¬ 
μένα κατά 10% από τα πιο πάνω καθοριζόμενα. 

Άρθρο 47. 

Ρυμουλκικά δικαιώματα Ελληνικών πολεμικών πλοίων. 

1. Πλοία του Ελληνικού Πολεμικού Ναυτικού εφόσον χρησιμοποιούν 
ρυμουλκά καταβάλλουν ρυμουλκικά δικαιώματα ανάλογα με το εκτόπι¬ 
σμα που έχουν τα δικαιώματα αυτά καθορίζονται για τον είσπλου και 
έκπλου των πλοίων και για κάθε χρησιμοποιούμενο ρυμουλκά ως κατω¬ 
τέρω: 

α) Πολεμικά πλοία εκτοπίσματος μέχρι 3.000 τον. δσχ_. 1621. 

β) Πολεμικά πλοία εκτοπίσματος από 3001-7000 δοχ. 2834. 

γ) Πολεμικά πλοία εκτοπίσματος από 7001 τον. και άνω δρχ. 7246. 

2. Ξένα πολεμικά πλοία καταβάλλουν τα ίδια ρυμουλκικά δικαιώ¬ 
ματα όπως ανωτέρω εφόσον διαπιστώνεται αμοιβαιότητα μεταχειρί- 
σεως των Ελληνικών Πολεμικών πλοίων στους λιμένες των αντιστοί¬ 
χων ξένων κρατών, διαφορετικά καταβάλλουν ρυμουλκικά δικαιώματα 
σύμφωνα με την κλίμακα του άρθρου 46 λαμβανομένου υπόψη του 
εκτοπίσματος αντί της ολικής χωρητικότητας. 

Άρθρο 49. 

ΕΠΙΦΤΛΑΚΕΣ 

1. Θεωρείται επιφυλακή η χρησιμοποίηση του ρυμουλκού μετά το 
πέρας της ρυμουλκίσεως και προσδέσεως στο λιμένα Ρόδου ή στους πα¬ 
ρακείμενους όρμους, για την εξασφάλιση Δεξαμενοπλοίων ή των εγκα¬ 
ταστάσεων πετρελαιοειδών. 

2. Τα ρυμουλκικά δικαιώματα για την επιφυλακή καθορίζονται ανά 
ώρα ως κάτωθι: 

α) Δρχ. 647 για ρυμουλκά ενδεικτικώς ιπποδυνάμεως μέχρι 450 ίπ¬ 
πους. 

3) Δρχ. 887 για ρυμουλκά ενδεικτικής ιπποδυνάμεως άνω των 450 
ίππων. 

3. Κλάσμα της ώρας μικρότερο από μισή ώρα δεν πληρώνεται, μισή 
ώρα και κλάσμα μεγαλύτερο από αυτή πληρώνεται για ολόκληρη ώρα. 

4. Τα ρυμουλκικά δικαιώματα για επιφυλακή μειώνονται κατά 50% 
όταν πρόκειται για πλοία που ασχολούνται σε καθαρές πολεμικές μετα¬ 
φορές και εφόσον βαρύνονται τα πολεμικά,Τπουργεία και κατά 10% για 
πλοία που μεταφέρουν εφόδια στις περιπτώσεις που τα ρυμουλκικά δι¬ 
καιώματα βαρύνουν το ΐπουργείο Εμπορίου, το Λιμενικό Ταμείο Δωδ/ 
σου και την Αγροτική Τράπεζα της Ελλάδος με την ιδιότητα όμως του 
εντολοδόχου του Ελληνικού Δημοσίου. 

5. α) Σε περιπτώσεις επιφυλακής Ρυμουλκού στα δεξαμενόπλοια ή 
στις εγκαταστάσεις πετρελαιοειδών, εφόσον το ρυμουλκό θα χρησιμο¬ 
ποιηθεί στο διάστημα των (10) εργασίμων ωρών την ημέρα, όπως αυ¬ 
τές καθορίζονται από το σχετικό άρθρο του παρόντος, το τιμολόγιο των 
ρυμουλκικών δικαιωμάτων επιφυλακής προσαυξημένο κατά 20% για 
τις ώρες αυτές. Η προααύξηση ισχύει υπό την προϋπόθεση ότι η επιφυ¬ 
λακή διήρκησε λιγώτερο από 24 ώρες. 

β) Στον υπολογισμό ωρών εργασίας του ρυμουλκού επιφυλακής προ¬ 
στίθεται μία επί πλέον ώρα πλέον των πραγματικών ωρών για τη μετά¬ 
βαση και επιστροφή του ρυμουλκού στη θέση του δεξαμενοπλοίου ή των 
εγκαταστάσεων που είναι εκτός λιμένος προκειμένου να καλύψει τούτο 
τα έξοδα μεταβάσεως και επιστροφής και εφόσον δεν πρόκειται για συ¬ 
νέχιση ρυμουλκύαεως ή επιφυλακής. 

γ) Η προσθήκη αυτή της μίας ώρας δεν θα υπολογίζεται σε περί¬ 
πτωση εκούσιας διακοπής ή για το άλλο ρυμουλκό σε περίπτωση (αλλα¬ 
γής του ρυμουλκού καθώς επίσης και σε περίπτωση κατά την οποία η 
διάρκεια επιφυλακής είναι άνω των 24 ωρών. 

Άρθρο 3. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθενται στα Λιμενικά όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύουσα νομοθεσία 
υπόκεινται και στις πειθαρχικές ποινές του άρθρου 157 του ΝΔ 187/73 
(ΦΕΚ 251 Α/3.10.73) περί Κ.Δ.Ν.Δ. 

Ρόδος, 17 Φεβρουάριου 1988 

Ο Κεντρικός Λιμενάρχης 
Αντ/ρχος (ΛΣ) Ν. ΚΑΛΑΝΤΖΗΣ 

Αριθ. 4-1020 (13) 

Μεταβίβαση διαθέσιμου οικοπέδου στο Ν.Π. της Κοινότητας Μεσαίου 
Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Εχοντας υπό&η: 

Ι,.Τις διατάξεις: 

α) του Β. Δ,/τος 709/70 «Περί καθορισμού των διατηρούμενων υπέρ 
του Υπουργού και των περ/κών αρχών διανομαρχιακού επιπέδου του 
ΐπουονείου Γεωργίας αρμοδιοτήτων κατά την παο. 1 του άοθρου 1 του 

Ν. 532/70». 

β) τις διατάξεις του άρθρου 164 του Αγροτικού Κώδικα και του άρ¬ 
θρου 6 του Ν. 994/79. 

2. Την 32/86 απόφαση του Κοινοτικού Συμβουλίου Μεσαίου που 
ζητά τη μεταβίβαση του αριθμ. 6 οικοπέδου έκτασης 388 τ.μ. του συν/ 
σμού Πετρωτού στο Νομικό Πρόσωπο της Κοινότητας Μεσαίου για τη 
διαμόρφωση χώρου πλατείας και παιδικής χαράς. 

3. Το από 3.12.87 πρακτικό του Νομαρχιακού Συμβουλίου Θεσ/ 
νίκης που συμφωνεί για την παραχώρηση του εν λόγω οικοπέδου. 

4. Τα έγγραφα 2818/12.5.86 ΙΣΤ Εφορείας Προϊστορικών και 
Κλασσικών Αρχαιοτήτων. Φ.9.1/4032/20.5.86 Ελληνικού Οργανι¬ 
σμού Τουρισμού Μακεδονίας - Θράκης. 843/23.5.86 Δ/νσης Οικι¬ 
σμού Θεσ/νίκης με τα οποία οι Υπηρεσίες αυτές συμφωνούν για την πα¬ 
ραχώρηση του υπ' αριθμ. 6 οικοπέδου έκτασης 388 τ.μ. για τη διαμόρ¬ 
φωση χώρου πλατείας και παιδικής χαράς, αποφασίζουμε: 

Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο της Κοινότητας Μεσαίου, σύμφωνα με τις διατάξεις του άρθρου 
164 του Αγροτικού Κώδικα το 6 οικόπεδο έκτασης 388 τ.μ. της οριστι¬ 
κής διανομής 1973 του συν/σμού Μεσαίου Θεσ/νίκης για τη διαμόρ¬ 
φωση χώρου πλατείας και παιδικής χαράς. 

Στο οικόπεδο αυτό η Κοινότητα αποκτά τη νομή και κυριότητα χω¬ 
ρίς καμμία καταβολή τιμήματος ή άλλης αποζημίωσης. 

Η απόφαση αυτή έχει θέση οριστικού τίτλου κυριότητας και μεταγρά¬ 
φεται ατελώς στα βιβλία μεταγραφών του Υποθηκοφυλακείου Νεαπό- 
λεως με τη φροντίδα της Κοινότητας Μεσαίου αφού προηγουμένως δη- 
μοσιευθεί στην Εφημερίδα της Κυβερνήσεως. 

Η παραπάνω μεταβίβαση γίνεται με τον όρο της ανάκλησης της από¬ 
φασης σε περίπτωση αλλαγής ή μη πραγματοποίησης του σκοπού για 
την οποία δίνονται οι εκτάσεις β) της μη εκποίησης και γ) της μη κατα¬ 
βολής αποζημίωσης αν απαλλοτριωθούν για Δημόσια ωφέλεια. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 21 Ιανουάριου 1988 
Ο Νομάσχης 

1. ΣΑΒΑΛΑΝΌΣ 

Αριθ. Ε. 2087 (14) 

Εγκριση μεταβίβασης μεταλλευτικών δικαιωμάτων εκ της αριθμ. Ε. 
4134/5.3.1977 αδείας μεταλλευτικών ερευνών Νομού Κοζά- 
νης. 

Ο ΝΟΜΑΡΧΗΣ ΚΟΖΑΝΗΣ 

Με την αριθμ. 2087 από 12.2.1988 απόφασή μας εγκρίθηκε η με¬ 
ταβίβαση μεταλλευτικών δικαιωμάτων εκ της αριθμ. Ε. 4134/ 
5.3.1977 αδείας μεταλλευτικών ερευνών περιοχής Κοινοτήτων Αυλών 
και Γουλών Νομού Κοζάνης, του Κων/νου Λαμπρόπουλου του Αντω¬ 
νίου, κατοίκου σήμερα Θεσ/νίκης (Πέτρου Συνδίκα και Τραπεζούντος 
12) στην εδρεύουσα στην Αθήνα (Σικελίας 18-20) «Ανώνυμη Εταιρεία 


Επιχ/σεων Μεταλ/κών Βιομηχανικών και .Ναυτιλιακών- κατά ποσο¬ 
στό 100%. 

Κοζάνη. 12 Φεβρουάριου 1988 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. 1939 (15) 

Παραχώρηση δικαιώματος χρήσεως μέρους της παροχής του ποταμού 

Πηνειού για άρδευση περιοχής δικαιοδοσίας του ΤΟΕΒ Ραψάνης Ν. 

Αάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν.Δ. 608/1948 «περί διοικήσεως και διαχειρί- 
σεως των δΓ αρδεύσεις χρησιμοποιουμένων υδάτων». 

2. Το Νόμο 3200/55 (άρθρο 1 & 2) & το Ν.Δ. 3260 (άρθρο 8) 
«περί Διοικητικής αποκεντρώσεως». 

3. Το Β.Δ. 192/1972 «περί καθορισμού των αρμοδιοτήτων των 
Υφυπουργών - Προϊσταμένων των περ/κών Διοικήσεως & μεταβιβά- 
σεως σ' αυτούς και τους Νομάρχες αρμοδιοτήτων του Υπουργείου Εθνι¬ 
κής Οικονομίας». 

4. Το Π.Δ. 332/1983 «περί μεταβίβασης αρμοδιοτήτων του 
Υπουργού Γεωργίας και Προϊσταμένων Διανομαρχιακών Υπηρεσιών 
στους Νομάρχες». 

5. Την από 16.9.1987 εισήγηση της Δ/νσης Εγγείων Βελτιώσεων 
Ν. Λάρισας» περί παραχώρησης δικαιώματος χρήσης δημοσίου νερού 
για τις ανάγκες άρδευσης της περιοχής δικαιοδοσίας των ΤΟΕΒ Ραψά¬ 
νης. 

6. Τη 12/132/13.11.1987 γνωμοδότηση του Περ/κού Γνωμοδο- 
τικού Συμβουλίου Εγγειοβελτιωτικών Έργων Κεντρικής Ελλάδας, 
αποφασίζουμε: 

1. Παραχωρούμε το δικαίωμα χρήσης 1000 Μ3/ώρα νερού της θε¬ 
ρινής παροχής του Ποταμού Πηνειού για την κάλυψη των αρδευτικών 
αναγκών της περιοχής δικαιοδοσίας του ΤΟΕΒ Ραψάνης. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Λάρισα. 12 Φεβρουάριου 1988 
Ο Νοαάοχης 

ΔΗΜ. ΚΟΥΚ0Υ.ν.ΑΚΗΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην κοινή απόφαση οικ. 2813/3.6.87 των Υπουργών Προεδρίας 
της Κυβέρνησης και Υγείας. I Ιρόνοιας και Κοιν. Ασφαλίσεων που δημο- 
αιεύθηκε στο ΦΕΚ 22/28.1.88 (τ.Β’) γίνονται οι παρακάτω διορθώ¬ 
σεις: 

1) Στο θέμα και μετά τον τίτλο του Υπουργείου Υγείας. Πρόνοιας και 
Κοιν. Ασφαλίσεων προστίθεται η λέξη «προς». 

2) Στην παράγραφο 2 της παραπάνω απόφασης και μετά τη φράση 
«θα καταλαμβάνουν θέσεις προϊσταμένων» προστίθεται η λέξη «εκ των 
μονάδων». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 

(17) 

Στην- 54496/321/28.1.88 απόφαση του Υπουργού Μεταφορών 
και Επικοινωνιών «Τρόπος, διαδικασία και πιστοποίηση διενέργειας του 
περιοδικού ειδικού ελέγχου εκπομπής καυσαερίων από πετρελαιοκίνητα 
λεωφορεία και επιβατηγά αυτοκίνητα δημόσιας χρήσης», που δημο- 
σιεύθηκε στο ΦΕΚ 70/Β’/8.2.88, γίνεται η ακόλουθη διόρθωση σφάλ¬ 
ματος: 

Στο άρθρο 3, παράγραφος 2. στίχος 4ος, η εσφαλμένη λέξη «αντί¬ 
θετα» διορθώνεται στην ορθή «ανάλογα». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



